พ.ต.ท.ทักษิณกล่าวต่อว่า ตนได้สั่งการให้จัดทำนิทรรศการเป็นภาพยนตร์ไว้ตั้งแต่ก่อนการจัดแล้ว เพราะดูแล้วว่าประชาชนจะมาชมได้ไม่ทั่วถึง เมื่อดูความยิ่งใหญ่ของนิทรรศการครั้งนี้ก็คิดว่า กระแสจะทำให้คนทั้งประเทศอยากชม เมื่อไปจัดตามจังหวัดต่างๆ ไม่ได้ก็ให้จัดทำเป็นภาพยนตร์ ให้ประชาชนทราบถึงพระราชกรณียกิจของพระองค์ที่ทรงทำให้แก่ราษฎร"เรานึกถึงตอนเป็นเด็กๆ มีภาพยนตร์ส่วนพระองค์ที่ออกมาฉายบ่อยๆ เราก็เข้าใจที่พระองค์พระราชทานให้ประชาชนตลอด จึงคิดว่าจะทำเป็นภาพยนตร์แล้วมีคนบรรยายในแต่ละห้องว่าเป็นเรื่องราวอย่างไร โดยจะให้ฉายในโรงภาพยนตร์ก่อน แล้วจึงค่อยจัดทำเป็นวีซีดีเผยแพร่ให้ประชาชนทั่วไป เวลานี้กำลังวางแผนอยู่ คิดว่าจะทำทั้งปี" รักษาการนายกรัฐมนตรี กล่าวพ.ต.ท.ทักษิณกล่าวว่า ในช่วงที่จะเดินทางไปประชุมใหญ่สามัญประจำปีขององค์การสหประชาชาติ(ยูเอ็น) ที่นครนิวยอร์ก กลางเดือนกันยายนนี้ คิดว่าอาจจะไปจัดนิทรรศการขนาดย่อ ที่เมืองลอสแองเจลิส ซึ่งมีคนไทยอยู่เป็นจำนวนมาก และจัดที่เมืองบอสตัน ที่มหาวิทยาลัยฮาร์วาร์ด ซึ่งเป็นเมืองที่ทรงพระบรมราชสมภพ ขณะนี้อยู่ระหว่างการติดต่อแต่ยังไม่มีการยืนยัน
ในช่วงที่จะเดินทางไปประชุมใหญ่สามัญประจําปีขององค์การสหประชาชาติ(ยูเอ็น) ที่นครนิวยอร์ก ได้มีการจัดนิทรรศการขนาดย่อที่เมืองอะไร 
มหาวิทยาลัยฮาร์วาร์ด